Discharge

Discharge [dɪsˈt͡ʃɑːd͡ʒ], britanski anarho-hardkor bend, prvi put oformljen 1977 od strane Terry "Tez" Roberts i Roy "Rainy" Wainwright. Članovi su se pak menjali tokom vremena ali su centar benda, sredinom osamdesetih kada su i bili mega popularni, činili Kelvin "Cal" Morris (vokal), Tony "Bones" Roberts (gitara), Roy Wainwright (bas) i Terry Roberts (bubnjevi). 

Muzika benda je karakteristična po teškom i hardkor zvuku gitare sa jakim vokalom a tekstovi pesama izražavaju anarhističke stavove (protiv vlasti, rata, kontrole, itd). Prvi album iz 1982 godine "Hear Nothing See Nothing Say Nothing" je dospeo na drugo mesto "UK Indie tabeli" i 40 mesto na tabeli albuma za celu Britaniju. Tih godina je bend izdao brojne singlove i ploče koji su se našli među prvih 10 na pomenutoj Indie tabeli, na primer ploča izdata 1981 a nazvana "Why" kao i singl iz 1982 "State Violence State Control". Devedestih, bend je izdao nekoliko albuma koji su naginjali ka metalu a 2000 se opet okupila stara postava benda koja je izdala album po uzoru na svoj zvuk iz osamedesetih.

Historija 
Značajnije stvari su se desile kada je Mike Stone, koji je imao svoju diskografsku kuću, posetio njihov prvi koncert u Northwood Parish Hall. Zainteresovao se da ih ima u svojoj diskografskoj kući. Izdali su svoj prvi EP "Realities of War" u martu 80-te. Stone nije imao distributera pa je svojim autom prodavao EP prodavnicama. EP se popeo na "Top 10 Indie chart", uz minimum propagande, kao što su fotke, umetnički radovi, itd.

Prvi put kada su svirali izvan Stoke, posetili su Leicester, Preston i Glasgow. Sledeći njihov snimak iste godine je bio "Decontrol". Tezz je prestao da svira gitaru u nekoliko lokalnih rok bendova, tako da su izdali i EP "Why". Odradili su "Apocalypse Now" turneju po Britaniji. Tada se i bubnjar menjao ali su izdali "Never Again" pri kraju 1981. Taj omot je i danas poznat kao sinonim za bend (nataknuti golub-anti ratni poster). Popeli su se na 64 mesto na nacionalnoj tabeli. 

Sve ovo je prethodilo stvaranju njihovog prvog albuma koji je i najpoznatiji "Hear Nothing See Nothing Say Nothing". Opet su se popeli na 40 mesto na nacionalnoj listi gde su ostali oko 5 nedelja. Tada su ih zvali iz "major label" ali su oni odlučili da ostanu sa Clay-om, jer im je Mike Stone dao prvi prekid i tražio je isto takve bendove koji će da potpišu za diskografsku kuću. Tada su krenuli na turneju u inostranstvo, u Italiju, Jugoslaviju i Holandiju. 1982 su takođe svirali u Švedskoj, Finskoj, a takodje i u USA (gde nisu imali izdate već uvezene snimke) i u Kanadi. 

Kada su se vratili u Englesku, Bones je napustio bend i osnovao "Broken Bones", zajedno sa svojim bratom Tezz-om koji je inače ex-član (kasnije je svirao u UK Subs, Ministry...). To se sve dešavalo za vreme njihovog poslednjeg singla koji je izdat 1982 a koji se zove "State Violence, State Control". Kada je u bend došao Peter "Pooch", promenili su svoj zvuk i ponovo su krenuli u Kanadu i USA sa snimljenim dvanaestoinčnim singlom "Warning: Her Majesty's Government Can Seriously Damage Your Health". Tokom turneje su izdali još jedan singl 1983: "The Price of Silence". Nakon toga su Pooch i Garry napustili bend tako da su bend činili Rainy i Cal. Snimili su još jednu traku "The More I See", u isto vreme kad i "Warning..." koji je remiksovan i postao je novi singl, a posle nekoliko meseci i kompilacijski album singlova i EP traka. "Never Again" je izdat 1984, a "Ignorance" 1985, sa novim gitaristom i bubnjarem.

1986 su izdali i "Grave New World" nakon čega su opet počele promene u bendu i Cal i Kalvin su napustili bend 1987. Od tada pa do izdanja Clay-a se nije desilo ništa značajno. Izdao je "Never Again" i "Discharge 1980-86". Krajem 1989 su izdali album uživo a koji je snimljen na drugoj turneji po USA "Live at The City Garden, New Jersey" i još jedan CD uživo "The Nightmares Continues". 

1991 Discharge su se još jednom okupili i izdali novi materijal "Massacre Devine" i "Shooting Up The World" sa Cal-om kao vokalom i Brian Johnsonom (AC/DC). Kasnije, 1997, opet su se okupili stari članovi, Tezz, Bones, Cal i Rainy, i iako nisu svirali koncerte ostaju skladni.

2001 godine, na žurci kod basiste Bamforda, odlučili su da ponovo okupe bend sa prvobitnom ekipom i 2002 godine su izdali album "Discharge". Vratili su se na svoj zvuk iz osamdesetih, agresivna muzika i politički tekstovi. Ipak, Cal nije bio zadovoljan time što sve zvuči kao metal i nije hteo da ide sa bendom na turneju. Tako ga je zamenio "Rat" iz Varukers-a. 2006 godine su izdali singl "The Beginning Of The End" na kome nije bilo nikakvog metala. 2008 godine planiraju da izdaju album i knjigu o bendu. 

Sada naravno postoje mnoge kolekcije singlova, LP traka, remiksovanih i ponovo izdatih na CD-ima... Discharge 1980-86, Never Again, live, Vision of War, Discharged, a i Metallica je pevala 2 njihove pesme: "Free Speach For The Dumb" i "The More I See".

Diskografija 
Na kraju u zagradi je tabela Uk Indie

Singlovi 
 State Violence State Control (1982) (#4)
 The Price of Silence (1983) (#5)
 The More I See (1984) (#3)
 Ignorance (1985) (#7)

EPs (Ploče) 
 Realities of War (1980) (#5)
 Fight Back (1980) (#4)
 Decontrol (Discharge EP) (1980) (#2)
 Why (Discharge EP) (1981) (#1)
 Never Again (Discharge EP) (indie #3, UK Singles Chart #64)
 Warning: Her Majesty's Government Can Seriously Damage Your Health (1983) (#6)
 Beginning of the End (Discharge EP) (2006)

Albumi 

 Hear Nothing See Nothing Say Nothing (1982) (Indie #2, UK Album Chart #40)
 Grave New World (1986) (#8)
 Massacre Divine (1991)
 Shootin' Up the World (1993)
 Discharge (2002)
 Disensitise (August 2008)
 End of Days (April 2016)

Kompilacije 
 Never Again (1984) (#13)
 1980-1986 (1986)
 Protest and Survive (1992)
 Vision of War (1997)
 The Clay Punk Singles Collection (1995)
 Hardcore Hits (1999)
 Society's Victims (2004)

Drugo 
 Demo recording from 1977 
 Live album: Live at the City Gardens, New Jersey (1989)
 Tribute album: Discharged (1992)
 Live album: Live: The Nightmare Continues (1996)
 Tribute album: In Defence Of Our Future: A Tribute To Discharge (1999)
 Split album with "MG15" (2006)

Vanjske veze 

 Službena web stranica
  Fan stranica na francuskom
 
 Rat's Side Project | 

Muzičke grupe